Rīgā

16.04.2024 Nr. 3.3-6/2024/2377N

**Latvijas Arhitektu savienībai**

**Latvijas Būvinženieru savienība**

**Latvijas Elektroenerģētiķu un Energobūvnieku asociācijai**

**Latvijas Siltuma, gāzes un ūdens tehnoloģijas inženieru savienībai**

**Latvijas Dzelzceļnieku biedrībai**

**Latvijas Melioratoru biedrībai**

Par finansējumu valsts pārvaldes uzdevuma veikšanai

Ekonomikas ministrija atzinīgi ir novērtējusi būvspeciālistu kompetences pārbaudes iestāžu līdzšinējo darbu, valsts pārvaldes deleģētā uzdevuma - **būvspeciālistu kompetences novērtēšana un patstāvīgās prakses uzraudzība veikšanā un tāpēc, lai mazinātu administratīvo slogu, gatavojas deleģēt šī valsts pārvaldes uzdevuma veikšanu** kompetences pārbaudes iestādēm **uz 10 gadiem. Ir izsludināts atklāts konkurss** par **valsts pārvaldes uzdevuma - būvspeciālistu kompetences novērtēšana un patstāvīgās prakses uzraudzība veikšanas deleģēšanu** būvniecības nozares privāto tiesību juridiskām personām uz 10 gadiem[[1]](#footnote-1) (ID Nr. EM 2024/1-6.1/2024/32).

Deleģēšanas līgums paredz, ka  kompetences pārbaudes iestāde deleģēto valsts pārvaldes uzdevumu izpildei nepieciešamos līdzekļus nodrošina no pakalpojumu maksas par sertificēšanas darbībām un patstāvīgās prakses uzraudzības gada maksas. Šobrīd pakalpojumu maksas par sertificēšanas darbībām un patstāvīgās prakses uzraudzību ir noteikta būvspeciālistiem Ministru kabineta 2019. gada 5. marta noteikumos Nr. 100 “Būvspeciālistu uzraudzības un kompetences novērtēšanas cenrādis” un arhitektiem Ministru kabineta noteikumi 2019. gada 7. maijā Nr. 189 “Arhitektu kompetences pārbaudes iestāžu maksas pakalpojumu cenrādis”, kas nav pārskatīti kopš 2019.gada. Mazinot reglamentēto darbības sfēru sadrumstalotību, ir apvienotas būvdarbu vadīšanas un būvuzraudzības darbības sfēras, kas arī samazina kompetences pārvaldes iestādes ieņēmumus no pakalpojuma maksas par sertificēšanas darbībām un patstāvīgās prakses uzraudzības gada maksas.

**Ņemot vērā iepriekš minēto, lai mazinātu bažas par iespējamu finanšu līdzekļu nepietiekamību, valsts pārvaldes uzdevuma veikšanai un apzinoties to, ka kvalitatīvai valsts pārvaldes uzdevuma veikšanai ir nepieciešams atbilstošs finansējums, Ekonomikas ministrija plāno jau šajā gadā uzsākt būvspeciālistu** uzraudzības maksas pārskatīšanu, ņemot vērā pēdējo gadu inflāciju un darbības sfēru apvienošanu.

Vienlaikus aicinām kompetences pārvaldes iestādes aktīvi iesaistīties ar saviem priekšlikumiem **cenrāžu** pārskatīšanā un sniegt priekšlikumus un pamatojumu maksas izmaiņām.

Valsts sekretārs Edmunds Valantis

|  |
| --- |
| ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU |

Inese Rostoka 67013276

inese.rostoka@em.gov.lv

1. <https://www.em.gov.lv/lv/buvspecialisti> [↑](#footnote-ref-1)